 ΕΠΕΙΓΟΝ

ΕΛΛΗΝΙΚΗ ΔΗΜΟΚΡΑΤΙΑ Ν. Ψυχικό, 12-01-2017

ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ Αριθμ. πρωτ.: 06

ΓΕΝΙΚΗ Δ/ΝΣΗ ΔΑΣΩΝ & ΑΓΡΟΤΙΚΩΝ ΥΠΟΘΕΣΕΩΝ

Δ/ΝΣΗ ΣΥΝΤΟΝΙΣΜΟΥ & ΕΠΙΘΕΩΡΗΣΗΣ ΔΑΣΩΝ

ΤΜΗΜΑ: Γ΄

Ταχ. Δ/νση: Λ. Μεσογείων 239 ΠΡΟΣ: Αποκεντρωμένη Διοίκηση Αττικής

Ταχ. Κωδ.: 154 51 Ν. Ψυχικό Δ/νση Περιβάλλοντος και Χωρικού

Πληρ.: Γ. Βασιλόπουλος Σχεδιασμού

Τηλ.: 210.3725725 Τμήμα Α΄

Φαξ : 210.3725712 Μεσογείων 239

Τ.Κ. 154 51 Ν. Ψυχικό

ΚΟΙΝ.: 1) Γενική Δ/νση Δασών και Α.Υ.

Κατεχάκη 56

Τ.Κ. 115 25 Αθήνα

2) Δ/νση Δασών Ανατολικής Αττικής

Αγίου Ιωάννου 65 και Ελευθερίας 2

Τ.Κ. 153 42 Αγία Παρασκευή

3) Δασαρχείο Πεντέλης

Κλεισθένους 403

Τ.Κ. 153 44 Γέρακας

ΘΕΜΑ:Γνωμοδότηση επί Φακέλου Ανανέωσης και Τροποποίησης ΑΕΠΟ του έργου «Αποχέτευση Ομβρίων Υδάτων Περιοχής Δήμου Παιανίας Ν. Αττικής» με φορέα υλοποίησης την Περιφέρεια Αττικής, στο Δήμο Παιανίας, Περιφερειακή Ενότητα Ανατολικής Αττικής.

ΣΧΕΤ.: α) Το αριθμ. πρωτ. 48966/3912/15-07-2016 έγγραφο Δ/νσης Περιβάλλοντος και Χωρικού Σχεδιασμού

β) Το αριθμ. πρωτ. 1956/20-07-2016 έγγραφο Δ/νσης Συντονισμού και Επιθεώρησης Δασών

γ) Το αριθμ. πρωτ. 3615/59541/10-11-2016 έγγραφο Δασαρχείου Πεντέλης

δ) Το αριθμ. πρωτ. 8323/19-12-2016 έγγραφο Δ/νσης Δασών Ανατολικής Αττικής

Σε συνέχεια του ανωτέρω (α) σχετικού σας και κατόπιν του ανωτέρω (β) σχετικού, σας αποστέλλουμε συνημμένως φωτοαντίγραφα του ανωτέρω (γ) σχετικού με τις απόψεις Δασαρχείου Πεντέλης και του ανωτέρω (δ) σχετικού Δ/νσης Δασών Ανατολικής Αττικής (χωρίς διατύπωση απόψεών της) αντίστοιχα και σας γνωρίζουμε ότι η Υπηρεσία μας δε διαφωνεί για την περιβαλλοντική αδειοδότηση **εξαιρουμένων** των δασικών και αναδασωτέων εδαφικών τμημάτων όπως αυτά περιγράφονται και για τους λόγους που αναφέρονται στο ανωτέρω (γ) σχετικό Δασαρχείου Πεντέλης και με επιφύλαξη ως προς την προμήθεια λατομικών υλικών από τα μνημονευόμενα στη ΜΠΕ λατομεία της περιοχής Κορωπίου.

Η Δ/νση Δασών Ανατολικής Αττικής, προς την οποία κοινοποιείται το παρόν, επειδή απλώς διαβιβάζει τις απόψεις των υφιστάμενων σε αυτήν δασικών υπηρεσιών, παρακαλείται όπως αποστέλλει τις απόψεις των υφιστάμενων σε αυτήν δασικών υπηρεσιών με διατύπωση γνώμης, καθότι υποχρεούται προς τούτο σύμφωνα με τις διατάξεις των παρ. (α) και (β) του αρθ. 3 της υπ’ αριθμ. 15277/23-03-2012 Υπουργικής απόφασης (ΦΕΚ 1077 τ.Β΄/9-4-2012) προκειμένου να ενσωματώνεται η έγκριση επέμβασης κατά τη διαδικασία περιβαλλοντικής αδειοδότησης έργων και δραστηριοτήτων των κατηγοριών Α1 και Α2 εφόσον αυτές αφορούν σε δασικού χαρακτήρα εκτάσεις.

Με Εντολή Γ.Γ.Α.Δ. Αττικής

Ο Διευθυντής Συντονισμού και Επιθεώρησης Δασών

Παύλος Χριστακόπουλος

Δασολόγος